**ELŐTERJESZTÉS**

**Körmend város Önkormányzata Képviselő-testülete 2015. november 26-i ülésére**

**Tárgy:** intézményi tanácsba történő delegálás

Tisztelt Képviselő-testület!

A Képviselő-testület korábban, jogszabály szerint tagokat delegált a helyi köznevelési intézményekben (iskolákban) működő intézményi tanácsba.

Csák Tamás a körmendi Kölcsey Ferenc Gimnáziumba lett delegálva. Mivel azonban a delegált személy vonatkozásában összeférhetetlenség állt be, Csák Tamás a tisztségről lemondott.

Ennek megfelelően szükséges új tag delegálása a kieső helyébe.

Az intézményi tanács az iskolában a helyi közösségek érdekeinek képviseletére jött létre, ahova tagokat delegálhatnak többek között a szülők, a tanulók, a nevelőtestület, az intézmény székhelye szerinti települési önkormányzat is.

Az intézményi tanács jogi személy, ügyrend alapján működik, képviseletét az elnök látja el. Az intézményi tanács véleményt nyilváníthat a nevelési-oktatási intézmény működésével kapcsolatos valamennyi kérdésben. Ki kell kérni az intézményi tanács véleményét a pedagógiai program, az SZMSZ, a házirend, a munkaterv elfogadása, továbbá a köznevelési szerződés megkötése előtt.

Kérem a tisztelt Képviselő-testületet, hogy gondoskodjék új tag delegálásáról.

**HATÁROZATI JAVASLAT**

1. Körmend város Önkormányzata Képviselő-testülete tudomásul veszi Csák Tamás képviselőnek a Körmendi Kölcsey Ferenc Gimnázium Intézményi tanácsában betöltött tagságáról történő lemondását 2015. november 26-i hatállyal.
2. Körmend város Önkormányzata Képviselő-testülete a nemzeti köznevelésről szóló 2011. évi CXC. törvény 73.§ (3) bekezdése alapján a Körmendi Kölcsey Ferenc Gimnázium Intézményi tanácsába delegálja …………………………………….. képviselőt.

Körmend, 2015. november 9.

**Bebes István**

**polgármester**

Felelős: kiértesítésért jegyző